CELEX: 32010R0833
Language: sk
Date: 2010-09-21 00:00:00
Title: Nariadenie Komisie (EÚ, Euratom) č. 833/2010 z  21. septembra 2010 , ktorým sa vykonáva nariadenie Rady (EÚ, Euratom) č. 617/2010 o oznamovaní investičných projektov v oblasti energetickej infraštruktúry v rámci Európskej únie Komisii

22.9.2010   
            
            
               SK
            
            
               Úradný vestník Európskej únie
            
            
               L 248/36
            
         NARIADENIE KOMISIE (EÚ, Euratom) č. 833/2010
   z 21. septembra 2010,
   ktorým sa vykonáva nariadenie Rady (EÚ, Euratom) č. 617/2010 o oznamovaní investičných projektov v oblasti energetickej infraštruktúry v rámci Európskej únie Komisii
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na Zmluvu o založení Európskeho spoločenstva pre atómovú energiu,
   so zreteľom na nariadenie Rady (EÚ, Euratom) č. 617/2010 z 24. júna 2010 o oznamovaní investičných projektov v oblasti energetickej infraštruktúry v rámci Európskej únie Komisii a o zrušení nariadenia (ES) č. 736/96 (1), a najmä na jeho článok 7,
   keďže:
   
               (1)
            
            
               Od Komisie sa vyžaduje, aby prijala ustanovenia týkajúce sa formulára a iných technických podrobností oznamovania údajov a informácií uvedených v článku 3 a 5 nariadenia (EÚ, Euratom) č. 617/2010.
            
         
               (2)
            
            
               S cieľom zozbierať porovnateľné údaje a zjednodušiť členským štátom alebo nimi povereným subjektom alebo orgánom uvedeným v článku 3 nariadenia (EÚ, Euratom) č. 617/2010 predkladanie správ, malo by sa oznamovanie, ktoré sa má realizovať, štandardizovať pomocou tabuliek pre vykazovanie.
            
         
               (3)
            
            
               Nariadenie Komisie (ES) č. 2386/96 (2) by sa malo po zrušení nariadenia Rady (ES) č. 736/96 (3) takisto zrušiť,
            
         PRIJALA TOTO NARIADENIE:
   Článok 1
   Formulár a technické podrobnosti oznamovania údajov a informácií o investičných projektoch v energetickej infraštruktúre Komisii uvedené v článkoch 3 a 5 nariadenia Rady (EÚ, Euratom) č. 617/2010 sa stanovujú v prílohe k tomuto nariadeniu.
   Článok 2
   Nariadenie (ES) č. 2386/96 sa zrušuje.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. septembra 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 180, 15.7.2010, s. 7.
   
      (2)  Ú. v. ES L 102, 25.4.1996, s. 1.
   
      (3)  Ú. v. ES L 326, 17.12.1996, s. 13.
   
      PRÍLOHA